**รายงานการประชุม**

**คณะกรมการจังหวัดลำพูน หัวหน้าส่วนราชการประจำจังหวัดลำพูน นายอำเภอ และหัวหน้าหน่วยงานที่เกี่ยวข้อง**

**ครั้งที่ 11/2567**

**วันที่ 27 พฤศจิกายน 2567 เวลา 09.00 น.**

**ณ ห้องประชุมจามเทวี ชั้น 4 ศาลากลางจังหวัดลำพูน**

**….......................................**

**คณะกรมการจังหวัดลำพูน**

1. นายโยธิน ประสงค์ความดี รองผู้ว่าราชการจังหวัดลำพูน รักษาราชการแทน

 ผู้ว่าราชการจังหวัดลำพูน **กรมการจังหวัด**

2. นายชาตรี ธินนท์ รองผู้ว่าราชการจังหวัดลำพูน

3. นายปรีชา สมชัย ปลัดจังหวัดลำพูน

4. นางศุกลรัตน์ จันทร์มณี หัวหน้าสำนักงานจังหวัดลำพูน **กรมการจังหวัดและเลขานุการ**

**กระทรวงมหาดไทย**

5. นายประจักษ์จิตร สายนะธี พัฒนาการจังหวัดลำพูน

6. นายณรงค์ ทาอุปรงค์ โยธาธิการและผังเมืองจังหวัดลำพูน

7. นายจิรพันธ์ แสงจง เจ้าพนักงานที่ดินจังหวัดลำพูน

8. นายธนา นวลปลอด หัวหน้าสำนักงานป้องกันและบรรเทาสาธารณภัย จังหวัดลำพูน

9. นายรุ่งโรจน์ สุนทร ท้องถิ่นจังหวัดลำพูน

**กระทรวงเกษตรและสหกรณ์**

10. นางสาวศศิพิมล ไชยแสนพงค์ เกษตรและสหกรณ์จังหวัดลำพูน

11. นางวิไล อุตส่าห์ เกษตรจังหวัดลำพูน

12. นางพรทิพย์ นวลอนงค์ ประมงจังหวัดลำพูน

13. นายสมบัติ ศุรประภากร ปศุสัตว์จังหวัดลำพูน

14. นางสาวปภิณพร มูลเมือง (แทน) สหกรณ์จังหวัดลำพูน

15. นางปรารถนา ชัยญานะ ปฏิรูปที่ดินจังหวัดลำพูน

16. นางสาวอัญชลี นวลศรี (แทน) ผู้อำนวยการสำนักงานตรวจบัญชีสหกรณ์ลำพูน

17. นายจักรพันธ์ อินทจักร (แทน) ผู้อำนวยการสถานีพัฒนาที่ดินลำพูน

18. นายชยุต สมัครวงษ์ (แทน) ผู้อำนวยการโครงการชลประทานลำพูน

19. นางสาวนวลจันทร์ ชัยวงศ์ษา (แทน) ผู้อำนวยการศูนย์ขยายพันธุ์พืชที่ 8 จังหวัดลำพูน

20. นางสาวณิชชา ดิษยนันท์ ผู้อำนวยการศูนย์ส่งเสริมการเกษตรที่สูงฯ

21. นางสาวรพีพรรณ มณีรัตน์ (แทน) หัวหน้าสำนักงานกองทุนฟื้นฟูฯ

**กระทรวงการคลัง**

22. นางสาวสุรัสวดี เตชะพันธุ์ คลังจังหวัดลำพูน

23. นางสาวนงเยาว์ สงเดช สรรพากรพื้นที่ลำพูน

24. นางสาวนิศารัตน์ กันทะวงค์ สรรพสามิตพื้นที่ลำพูน

25. นางสาวจีริสุดา ลาภจิตร ธนารักษ์พื้นที่ลำพูน

**กระทรวงกลาโหม**

26. พ.อ.นพอนันต์ ปาลิวนิช สัสดีจังหวัดลำพูน

**กระทรวงคมนาคม**

27. นายบุญเจริญ สิทธิเครือ ขนส่งจังหวัดลำพูน

28. นายบุญส่ง ด้วงประสิทธิ์ ผู้อำนวยการแขวงทางหลวงลำพูน

29. นายวิทยา ปินตาเสน (แทน) ผู้อำนวยการแขวงทางหลวงชนบทลำพูน

**กระทรวงพาณิชย์**

30. นางสาวจุฬารัตน์ นุ่มนิ่ม พาณิชย์จังหวัดลำพูน

**กระทรวงยุติธรรม**

31. นางรัชนี กันทะสี ผู้อำนวยการสำนักงานคุมประพฤติจังหวัดลำพูน

32. นางรัชนี กันทะสี ยุติธรรมจังหวัดลำพูน

33. นายทวี รัตนคูหา (แทน) ผู้อำนวยการสำนักงานบังคับคดีจังหวัดลำพูน

34. นายพิเชษฐ์ กันทายวง (แทน) ผู้บัญชาการเรือนจำจังหวัดลำพูน

35. นายชูเกียรติ บุญทัน ผู้อำนวยการสถานพินิจและคุ้มครองเด็กและเยาวชน

 จังหวัดลำพูน

**กระทรวงแรงงาน**

36. นายนิธิพัฒน์ วัฒนสุขสกุล แรงงานจังหวัดลำพูน

37. นางจุฬารัตต์ อินตะเทพ สวัสดิการและคุ้มครองแรงงานจังหวัดลำพูน

38. นางสาวพุทธชาติ อินทร์สวา จัดหางานจังหวัดลำพูน

39. นายสุมล ม่วงไหม ประกันสังคมจังหวัดลำพูน

40. นายเกรียงศักดิ์ ธรรมวัตร (แทน) ผู้อำนวยการสำนักงานพัฒนาฝีมือแรงงานลำพูน

**กระทรวงการพัฒนาสังคมและความมั่นคงของมนุษย์**

41. นางลักษณา อิศรางกูร ณ อยุธยา พัฒนาสังคมและความมั่นคงของมนุษย์จังหวัดลำพูน

42. นางสาวรุ่งฤดี ต้นแก้ว (แทน) ผู้อำนวยการศูนย์เรียนรู้การพัฒนาสตรีฯ

43. นางสาวพัชรินทร์ ตันกลาง (แทน) ศูนย์พัฒนาราษฎร์บนพื้นที่สูงจังหวัดลำพูน

44. นางสาวอาภาภรณ์ บุญมี หัวหน้าบ้านพักเด็กและครอบครัวจังหวัดลำพูน

45. นางสาวสุธีรา แตงบาง (แทน) ผู้อำนวยการศูนย์คุ้มครองคนไร้ที่พึ่งจังหวัดลำพูน

**กระทรวงสาธารณสุข**

46. นายแพทย์สุริยพงณช์ สุริยะพงฑากุล (แทน) นายแพทย์สาธารณสุขจังหวัดลำพูน

47. นายชาญพัฒน์ มาประกอบ (แทน) ผู้อำนวยการโรงพยาบาลลำพูน

**กระทรวงศึกษาธิการ**

48. นางสาววิไลวรรณ ยะสินธ์ (แทน) ศึกษาธิการจังหวัดลำพูน

49. นายจิรัฐพงศ์ สุมนะ ผู้อำนวยการสำนักงานเขตพื้นที่การศึกษามัธยมศึกษา

 ลำปางลำพูน

50. นางสาวจอมญาดา โชคธาดานันท์ (แทน) ผู้อำนวยการสำนักงานเขตพื้นที่การศึกษาประถมศึกษา

 ลำพูน เขต 1

51. นายธนกร คำเฟื่องฟู (แทน) ผู้อำนวยการสำนักงานเขตพื้นที่การศึกษาประถมศึกษา

 ลำพูน เขต 2

52. นายภาณุ วงษ์ถาวรเรือง ผู้อำนวยการสำนักงานการเรียนรู้จังหวัดลำพูน

53. นายทรงยศ เอี่ยมสุกใส (แทน) ผู้อำนวยการโรงเรียนจักรคำคณาทร จังหวัดลำพูน

54. นายธีระศักดิ์ แก้วสุข ผู้อำนวยการโรงเรียนส่วนบุญโญปถัมภ์ ลำพูน

55. นายปัญญชาติ วงษ์ปัญญา ผู้อำนวยการวิทยาลัยเทคนิคลำพูน

56. นายเชิดวงศ์ ดอกแก้ว (แทน) ผู้อำนวยการวิทยาลัยการอาชีพป่าซาง

57. นายเสน่ห์ วงษ์เล่ห์ ผู้อำนวยการวิทยาลัยการอาชีพบ้านโฮ่ง

58. นายบัญชา เรือนอินทร์ (แทน) ผู้อำนวยการโรงเรียนราชประชานุเคราะห์ 26

59. ผศ.ดร.เสน่ห์ ใจสิทธิ์ รองผู้อำนวยการวิทยาลัยสงฆ์ลำพูน

**กระทรวงการท่องเที่ยวและกีฬา**

60. นางเกศกนก เดชมา ท่องเที่ยวและกีฬาจังหวัดลำพูน

**กระทรวงวัฒนธรรม**

61. นางสิริรัตน์ โอภาพ วัฒนธรรมจังหวัดลำพูน

62. นายณัฐพงษ์ แมตสอง หัวหน้าพิพิธภัณฑสถานแห่งชาติหริภุญไชย

**กระทรวงอุตสาหกรรม**

63. นายพงษ์เกษม โพธิ์แก้ว อุตสาหกรรมจังหวัดลำพูน

**กระทรวงทรัพยากรธรรมชาติและสิ่งแวดล้อม**

64. นายรวมศิลป์ มานะจงประเสริฐ ผู้อำนวยการสำนักงานทรัพยากรธรรมชาติและ สิ่งแวดล้อมจังหวัดลำพูน

65. นายวรวุฒิ โพธิ์แท่น ผู้อำนวยการศูนย์ป่าไม้ลำพูน

**กระทรวงดิจิทัลเพื่อเศรษฐกิจฯ**

66. นายณภพ ธนวิวัฒนพานิช สถิติจังหวัดลำพูน

67. นายจำรัส อุประ ผู้อำนวยการสถานีอุตุนิยมวิทยาลำพูน

**กระทรวงพลังงาน**

68. นายพฤหัส บุญมาตา (แทน) พลังงานจังหวัดลำพูน

**สำนักนายกรัฐมนตรี**

69. พ.อ.กฤติคุณ นิโลบล รอง ผอ.รมน.จว.ล.พ.

70. นางสาวกนกรัตน์ ปัญญา (แทน) ประชาสัมพันธ์จังหวัดลำพูน

71. นายลือชา คงระสา (แทน) ผู้อำนวยการสถานีวิทยุกระจายเสียงแห่งประเทศไทย

 จังหวัดลำพูน

**สำนักงานพระพุทธศาสนาแห่งชาติ**

72. นายสนั่น ช่างปรุง (แทน) ผู้อำนวยการสำนักงานพระพุทธศาสนาจังหวัดลำพูน

**สำนักงานตำรวจแห่งชาติ**

73. พ.ต.อ.พชรพล วงศ์รจิต (แทน) ผู้บังคับการตำรวจภูธรจังหวัดลำพูน

74. ร.ต.อ.หญิง นิ่มนภา เพชรมณี (แทน) สารวัตรตรวจคนเข้าเมืองจังหวัดลำพูน

**สำนักงานอัยการสูงสุด**

75. นางสาวเพ็ญนิภา คุ้มได้อยู่ อัยการจังหวัดลำพูน

76. นางพรพรรณ สุริยะวิภาดา อัยการจังหวัดคดีเยาวชนและครอบครัวจังหวัดลำพูน

77. นายพลภัทร สีแดง อัยการจังหวัดคุ้มครองสิทธิและช่วยเหลือทางกฎหมายและการ บังคับคดีจังหวัดลำพูน

**หน่วยงานรัฐวิสาหกิจ**

78. นายทวน โตวัฒน์นิมิต (แทน) ผู้จัดการการไฟฟ้าส่วนภูมิภาค จังหวัดลำพูน

79. ว่าที่ร้อยตรี เอกพงษ์ แก้ววิวัฒน์ โทรคมนาคมจังหวัดลำพูน

80. นายทัศไนย ทรรทรานนท์ (แทน) ผู้อำนวยการสำนักงาน ธ.ก.ส. จังหวัดลำพูน

**ที่ว่าการอำเภอ**

81. นายยุทธพงศ์ ไชยศร นายอำเภอเมืองลำพูน

82. นายภัทรพล ผัดดวงธรรม นายอำเภอป่าซาง

83. นายประกอบ ยอดยา นายอำเภอแม่ทา

84. นายจรัล มณีจันทร์สุข นายอำเภอบ้านโฮ่ง

85. นายประเชิญ สมองดี นายอำเภอลี้

86. นายกองตรี ฉัตรชัย วงศ์ปริยากร นายอำเภอทุ่งหัวช้าง

87. นายเอนก ทาสัก นายอำเภอเวียงหนองล่อง

**องค์กรปกครองส่วนท้องถิ่น**

88. นายวิชัย บุญอุดมพร (แทน) นายกองค์การบริหารส่วนจังหวัดลำพูน

**องค์กรอิสระ**

89. นายนิกร ตาสา ผู้อำนวยการสำนักตรวจเงินแผ่นดินจังหวัดลำพูน

90. นายณัฏฐ์ วิศิษฏ์ยิ่งเจริญ (แทน) ผู้อำนวยการสำนักงาน ป.ป.ช. ประจำจังหวัดลำพูน

91. นายศักดา สกุลโกศล (แทน) ผู้อำนวยการสำนักงานคณะกรรมการการเลือกตั้ง

 ประจำจังหวัดลำพูน

92. นายหิรัญ ชัยนุ กรรมการธรรมาภิบาลจังหวัดลำพูน

**หน่วยงานที่เกี่ยวข้อง**

93. นางสาวพัชรา ฉางข้าวคำ (แทน) ผู้อำนวยการการท่องเที่ยวแห่งประเทศไทย สำนักงานลำปาง

94. นางสาวหทัยกาญจน์ ต๊ะแสง ผู้จัดการศูนย์ให้บริการ Sme ครบวงจร จังหวัดลำพูน

**ผู้เข้าร่วมประชุม สำนักงานจังหวัดลำพูน**

95. นายเจิดศักดิ์ เปลี่ยนแปลงศรี ผู้อำนวยการกลุ่มงานอำนวยการ สำนักงานจังหวัดลำพูน

96. นายธนกร วงศ์วิเศษ (แทน) ผู้อำนวยการกลุ่มงานศูนย์ดำรงธรรมจังหวัดลำพูน

 สำนักงานจังหวัดลำพูน

97. นางสาวจันทิมา เดชพุทธวัจน์ ผู้อำนวยการกลุ่มงานยุทธศาสตร์ฯ สำนักงานจังหวัดลำพูน

98. นางสาวสุภาพร วงศ์ชมภู (แทน) ผู้อำนวยการกลุ่มงานบริหารทรัพยากรบุคคล สำนักงานจังหวัดลำพูน

99. นางสาวสุเมษา ธรรมสถาพรศิริ หัวหน้าหน่วยตรวจสอบภายในจังหวัดลำพูน

**ผู้เข้าร่วมประชุม ที่ทำการปกครองจังหวัดลำพูน**

100. นายวชิระ ชัยฮั่ง ป้องกันจังหวัดลำพูน

**ผู้ไม่มาประชุม**

1. ผู้อำนวยการศูนย์วิจัยและพัฒนาประมงน้ำจืดลำพูน

2. ผู้จัดการสถานธนานุเคราะห์ 36 จังหวัดลำพูน

3. ผู้อำนวยการศูนย์การศึกษาพิเศษประจำจังหวัดลำพูน

4. ผู้อำนวยการโรงเรียนอนุบาลลำพูน

5. ผู้อำนวยการวิทยาลัยเกษตรและเทคโนโลยีลำพูน

6. ผู้อำนวยการวิทยาลัยเทคโนโลยีหมู่บ้านครูภาคเหนือ จังหวัดลำพูน

7. ผู้อำนวยการสำนักงานการกีฬาแห่งประเทศไทย จังหวัดลำพูน

8. ผู้จัดการองค์การตลาดกระทรวงมหาดไทย สาขาลำพูน

9. ผู้จัดการการประปาส่วนภูมิภาค สาขาลำพูน

10. ผู้อำนวยการสำนักงานนิคมอุตสาหกรรมภาคเหนือ จังหวัดลำพูน

11. นายอำเภอบ้านธิ

12. นายกเทศมนตรีเมืองลำพูน

13. ประธานสภาวัฒนธรรมจังหวัดลำพูน

14. ประธานสภาอุตสาหกรรมจังหวัดลำพูน

15. ประธานหอการค้าจังหวัดลำพูน

16. ประธานสภาเกษตรกรจังหวัดลำพูน

17. ผู้อำนวยการสำนักงาน กสทช. เขต 32

18. จ่าจังหวัดลำพูน

19. เสมียนตราจังหวัดลำพูน

**หมายเหตุ :** สำนักงานจังหวัดลำพูนตรวจสอบแล้วไม่ปรากฏลายมือชื่อของท่านในวันประชุมคณะกรมการ จังหวัดลำพูน หัวหน้าส่วนราชการประจำจังหวัดลำพูน นายอำเภอ และหัวหน้าหน่วยงานที่เกี่ยวข้อง

ครั้งที่ 11/2567 วันที่ 27 พฤศจิกายน 2567 เวลา 09.00 น. ณ ห้องประชุมจามเทวี ชั้น 4 ศาลากลางจังหวัดลำพูน

**เริ่มประชุมเวลา** **09.00 น.**

**เรื่องก่อนระเบียบวาระ** 1. พิธีมอบโล่ประกาศเกียรติคุณศูนย์พัฒนาคุณภาพชีวิตและส่งเสริมอาชีพ

 ผู้สูงอายุ (ศพอส.) ดีเด่น จำนวน 1 รางวัล

 **โดยสำนักงานพัฒนาสังคมและความมั่นคงของมนุษย์จังหวัดลำพูน**

 2. พิธีมอบประกาศเกียรติคุณอาสาสมัครดีเด่นระดับจังหวัดลำพูน จำนวน 1 รางวัล

 **โดยสำนักงานพัฒนาสังคมและความมั่นคงของมนุษย์จังหวัดลำพูน**

 สืบเนื่องจากกระทรวงการพัฒนาสังคมและความมั่นคงของมนุษย์ ได้มอบหมายให้หน่วยงานในสังกัด ร่วมกับภาคีเครือข่ายดำเนินการคัดเลือกศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) ดีเด่น ประจำปี 2567 และอาสาสมัครที่มีกิจกรรมทางด้านสังคมดีเด่นจังหวัดลำพูน ประจำปี 2567 เพื่อเป็นการส่งเสริมสนับสนุนและยกย่องเชิดชูเกียรติบุคคล หรือองค์กรที่ขับเคลื่อนงานด้านสังคม และมีผลงานโดดเด่นมีกิจกรรมในพื้นที่อย่างต่อเนื่อง

 สำนักงานพัฒนาสังคมและความมั่นคงของมนุษย์จังหวัดลำพูน เห็นว่า เพื่อเป็นการเชิดชูเกียรติ แสดงความยินดี และให้กำลังใจ แก่องค์กรหรือบุคคลผู้ที่อุทิศตนและสนับสนุนงานด้านสังคมของจังหวัดลำพูน จึงขอกราบเรียนเชิญท่านผู้ว่าราชการจังหวัดลำพูน ได้กรุณาให้เกียรติมอบโล่เชิดชูเกียรติ และใบประกาศเกียรติคุณให้แก่องค์กร และบุคคล ดังต่อไปนี้

1. รางวัลศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) ดีเด่น ประจำปี 2567 ได้แก่

 - ศูนย์พัฒนาคุณภาพชีวิตและส่งเสริมอาชีพผู้สูงอายุเทศบาลตำบลอุโมงค์

2. รางวัลอาสาสมัครที่มีกิจกรรมทางด้านสังคมดีเด่นจังหวัดลำพูน ประจำปี 2567 ได้แก่

 - นายสมเกียรติ สันเทพ เสนอชื่อโดย หน่วยงานสำนักงานทรัพยากรธรรมชาติและสิ่งแวดล้อมจังหวัดลำพูน

 ขอขอบพระคุณท่านผู้ว่าราชการจังหวัดลำพูน และหัวหน้าส่วนราชการ ที่ร่วมเชิดชูเกียรติ แสดงความยินดี และให้กำลังใจแก่องค์กร และบุคคลผู้ที่อุทิศตนและสนับสนุนการงานด้านสังคมของจังหวัดลำพูน ในครั้งนี้ ลำดับต่อไป

 สืบเนื่องจากคณะรัฐมนตรีได้มีมติเมื่อวันที่ 29 มิถุนายน 2542 กำหนดให้เดือนพฤศจิกายนของทุกปี เป็น “เดือนรณรงค์ยุติความรุนแรงต่อเด็ก สตรี และความรุนแรงในครอบครัว” โดยในวันนี้ สำนักงานพัฒนาสังคมและความมั่นคงของมนุษย์จังหวัดลำพูน ขออนุญาตท่านรองผู้ว่าราชการจังหวัดลำพูน ติดเข็มกลัดริบบิ้นสีขาว เพื่อเป็นการแสดงออกว่า จะไม่ทำร้ายหรือนิ่งเฉยต่อการใช้ความรุนแรงต่อเด็ก สตรี และบุคคลในครอบครัว ในทุกรูปแบบ

 3. พิธีมอบโล่รางวัลองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2566 และ พ.ศ.2567 จำนวน 13 รางวัล

 **โดยสำนักงานส่งเสริมการปกครองท้องถิ่นจังหวัดลำพูน**

กรมส่งเสริมการปกครองท้องถิ่น ได้กำหนดให้มีการคัดเลือกองค์กรปกครอง ส่วนท้องถิ่นที่มีผลการปฏิบัติงานดีเด่นประจำปี พ.ศ.2566 และ พ.ศ. 2567 จำนวน 11 ด้าน ประกอบด้วย ด้านการศึกษา ด้านสาธารณสุข ด้านสิ่งแวดล้อม ด้านส่งเสริมศาสนา ศิลปะ วัฒนธรรมและภูมิปัญญาท้องถิ่น ด้านการพัฒนาและส่งเสริมเศรษฐกิจท้องถิ่น ด้านการป้องกันและบรรเทา สาธารณภัย ด้านการพัฒนาและส่งเสริมคุณภาพชีวิตผู้สูงอายุ ด้านการส่งเสริมการมีส่วนร่วมของประชาชน ด้านการบริหารจัดการช่วยเหลือประชาชน และด้านการให้บริการทางอิเล็กทรอนิกส์ (e-Service) โดยให้จังหวัดแต่งตั้งคณะกรรมการคัดเลือกฯ ตามแนวทางที่กรมส่งเสริมการปกครองท้องถิ่นกำหนด แล้วรายงานผล การดำเนินการให้กรมส่งเสริมการปกครองท้องถิ่นทราบ

 คณะกรรมการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2566 และ พ.ศ. 2567 ระดับจังหวัดลำพูน ได้พิจารณาคัดเลือกองค์กรปกครองส่วนท้องถิ่นที่มีผลการปฏิบัติงานดีเด่นในพื้นที่จังหวัดลำพูน และจังหวัดได้ประกาศผลการคัดเลือกฯ เรียบร้อยแล้ว โดยมีองค์กรปกครอง ส่วนท้องถิ่นที่ได้รับการคัดเลือกเป็นองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2566 จำนวน 6 แห่ง และองค์กรปกครอง ส่วนท้องถิ่นที่มีผลการปฏิบัติงานดีเด่น ประจำปี พ.ศ. 2567 จำนวน 7 แห่ง รวมจำนวนทั้งสิ้น 13 แห่ง ในโอกาสนี้ เพื่อเป็นการยกย่องเชิดชูเกียรติแก่องค์กรปกครองส่วนท้องถิ่นทั้ง 13 แห่ง จึงขอเรียนเชิญท่านรองผู้ว่าราชการจังหวัดลำพูน ได้ให้เกียรติในการมอบโล่รางวัล ให้แก่องค์กรปกครองส่วนท้องถิ่น ทั้ง 13 แห่ง ตามลำดับ ดังนี้

 องค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2566 จำนวน 6 แห่ง

 1. ด้านการศึกษา (โรงเรียน) ได้แก่ เทศบาลตำบลทุ่งหัวช้าง

 2. ด้านการศึกษา (ศูนย์พัฒนาเด็กเล็ก) ได้แก่ เทศบาลตำบลศรีเตี้ย

 3. ด้านสาธารณสุข ได้แก่ เทศบาลตำบลบ้านแป้น

 4. ด้านสิ่งแวดล้อม ได้แก่ เทศบาลตำบลศรีเตี้ย

 5. ด้านส่งเสริมศาสนา ศิลปะ วัฒนธรรมและภูมิปัญญาท้องถิ่น

ได้แก่ เทศบาลตำบลริมปิง

 6. ด้านการพัฒนาและส่งเสริมคุณภาพชีวิตผู้สูงอายุ

ได้แก่ เทศบาลตำบลศรีเตี้ย

องค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2567 จำนวน 7 แห่ง

1. ด้านการศึกษา (โรงเรียน) ได้แก่ องค์การบริหารส่วนจังหวัดลำพูน

2. ด้านการศึกษา (ศูนย์พัฒนาเด็กเล็ก) ได้แก่ เทศบาลตำบลป่าซาง

3. ด้านสาธารณสุข ได้แก่ เทศบาลเมืองลำพูน

4. ด้านส่งเสริมศาสนา ศิลปะ วัฒนธรรมและภูมิปัญญาท้องถิ่น

ได้แก่ เทศบาลตำบลมะเขือแจ้

5. ด้านการพัฒนาและส่งเสริมเศรษฐกิจท้องถิ่น

ได้แก่ องค์การบริหารส่วนจังหวัดลำพูน

 6. ด้านการพัฒนาและส่งเสริมคุณภาพชีวิตผู้สูงอายุ

ได้แก่ เทศบาลตำบลมะเขือแจ้

 7. ด้านการส่งเสริมการมีส่วนร่วมของประชาชน

ได้แก่ เทศบาลตำบลทุ่งหัวช้าง

 4. พิธีมอบโล่รางวัลแก่นักกีฬาโรงเรียนธรรมสาธิตศึกษา ที่เข้าร่วมการแข่งขันกีฬา นักเรียนกลุ่มโรงเรียนการกุศลของวัดในพระพุทธศาสนา ระดับประเทศ ครั้งที่ 12 “อุบลเกมส์” ปีการศึกษา 2567 จำนวน 10 รางวัล

 **โดยสำนักงานศึกษาธิการจังหวัดลำพูน**

ตามที่ กลุ่มโรงเรียนการกุศลของวัดในพระพุทธศาสนา แห่งประเทศไทย ได้จัดการแข่งขันกีฬานักเรียนกลุ่มโรงเรียนการกุศลของวัดในพระพุทธศาสนา ระดับประเทศ ครั้งที่ 12 “อุบลเกมส์” ปีการศึกษา 2567 เพื่อสร้างความ สมัครสมานสามัคคีในกลุ่มโรงเรียนการกุศลของวัดในพระพุทธศาสนา และส่งเสริมให้นักเรียนรักการเล่นกีฬา รักการออกกำลังกาย และรู้จักการใช้เวลาว่าง ให้เกิดประโยชน์ ตลอดจนเพื่อส่งเสริมให้นักเรียนได้พัฒนาศักยภาพด้านกีฬา ให้ไปสู่นักกีฬาอาชีพได้ นั้น

 นักเรียนของโรงเรียนธรรมสาธิตศึกษา ได้เป็นตัวแทนระดับภาคเหนือ เข้าร่วมการแข่งขันกีฬานักเรียนกลุ่มโรงเรียนการกุศลของวัดในพระพุทธศาสนา ระดับประเทศ ครั้งที่ 12 “อุบลเกมส์” ปีการศึกษา 2567 ณ สนามโรงเรียนกีฬาจังหวัดอุบลราชธานี อำเภอเมืองอุบลราชธานี จังหวัดอุบลราชธานี ระหว่างวันที่ ๒0 - ๒๓ ตุลาคม ๒๕๖๗ และรับรางวัลการแข่งขันกีฬา 3 ประเภท คือ ฟุตบอล เปตอง และกรีฑา โดยได้รับรางวัลชนะเลิศ (เหรียญทอง) จำนวน 4 รางวัล รางวัลรองชนะเลิศอันดับที่ 1 (เหรียญเงิน) จำนวน 2 รางวัล และรองชนะเลิศอันดับที่ 2 (เหรียญทองแดง) จำนวน 4 รางวัล รวมทั้งสิ้นจำนวน 10 รางวัล

 เพื่อเป็นการยกย่อง เชิดชูเกียรติ และเป็นการสร้างขวัญและกำลังใจแก่ นักเรียนที่ได้รับรางวัลการแข่งขันกีฬานักเรียนกลุ่มโรงเรียนการกุศลของวัด ในพระพุทธศาสนา ระดับประเทศ ครั้งที่ 12 “อุบลเกมส์” ปีการศึกษา 2567

 สำนักงานศึกษาธิการจังหวัดลำพูน ขอกราบเรียนเชิญท่านโยธิน ประสงค์ความดี รองผู้ว่าราชการจังหวัดลำพูน ได้มอบถ้วยรางวัลและเกียรติบัตรให้กับนักเรียน และครูผู้ฝึกสอน

 1. รางวัลชนะเลิศ (เหรียญทอง)

 1.1 ถ้วยรางวัล ฟุตบอลชายรุ่น 15 ปี

 1.2 ถ้วยรางวัล เปตองทีมชายรุ่น 18 ปี

 1.3 เกียรติบัตร กรีฑา 1,500 เมตร ชายรุ่น 15 ปี

 1.4 เกียรติบัตร กรีฑา 1,500 เมตร ชายรุ่น 18 ปี

 2. รางวัลรองชนะเลิศอันดับ 1 (เหรียญเงิน)

 2.1 เกียรติบัตร กรีฑา 800 เมตร ชายรุ่น 18 ปี

 2.2 เกียรติบัตร กรีฑา 4 x 400 เมตร ชายรุ่น 18 ปี

 3. รางวัลรองชนะเลิศอันดับ 2 (เหรียญทองแดง)

 3.1 ถ้วยรางวัล ฟุตบอลชายรุ่น 12 ปี

 3.2 ถ้วยรางวัล ฟุตบอลชายรุ่น 18 ปี

 3.3 ถ้วยรางวัล เปตองเดี่ยวชายรุ่น 18 ปี

 3.4 เกียรติบัตร กรีฑา 4 x 400 เมตร ชายรุ่น 15 ปี

 5. สารคดีรัชกาลที่ ๑ พระบาทสมเด็จพระพุทธยอดฟ้าจุฬาโลกมหาราช ตอนที่ ๕ การสถาปนากรุงเทพมหานคร ความยิ่งใหญ่ ของสยามประเทศ (ใช้เวลา 5.25 นาที)

**ระเบียบวาระที่ 1**  **เรื่องที่ประธานแจ้งให้ที่ประชุมทราบ**

**(1) พันเอก กฤติคุณ นิโลบล**

 ตำแหน่ง รองผู้อำนวยการรักษาความมั่นคงภายในจังหวัดลำพูน (ท)

ตำแหน่งเดิม เสนาธิการมณฑลทหารบกที่ 33

 **(2) นายปรีชา สมชัย**

ตำแหน่ง ปลัดจังหวัดลำพูน

ตำแหน่งเดิม นายอำเภอแม่ทะ จังหวัดลำปาง

 **(3) นางศุกลรัตน์ จันทร์มณี**

 ตำแหน่งหัวหน้าสำนักงานจังหวัดลำพูน

 ตำแหน่งเดิมหัวหน้าสำนักงานจังหวัดตาก

 **(4) นางสาวจุฬารัตน์ นุ่มนิ่ม**

 ตำแหน่ง พาณิชย์จังหวัดลำพูน

 ตำแหน่งเดิมพาณิชย์จังหวัดพังงา

 **(5) นายนิธิพัฒน์ วัฒนสุวกุล**

 ตำแหน่ง แรงงานจังหวัดลำพูน

 ตำแหน่งเดิม- อัครราชทูตที่ปรึกษา (ฝ่ายแรงงาน)

 สถานเอกอัครราชทูต ณ กรุงโซล

 - ผู้อำนวยการกลุ่มงานยุทธศาสตร์และข้อมูลสารสนเทศ

  **(6) นายสุมล ม่วงไหม**

 ตำแหน่ง ประกันสังคมจังหวัดลำพูน

 ตำแหน่งเดิมประกันสังคมจังหวัดแม่ฮ่องสอน

 **(7) นายบุญเจริญ สิทธิเครือ**

 ตำแหน่ง ขนส่งจังหวัดลำพูน

 ตำแหน่งเดิมขนส่งจังหวัดพะเยา

 **(8) นายวรวุฒิ โพธิแท่น**

 ตำแหน่ง ผู้อำนวยการศูนย์ป่าไม้ลำพูน

 ตำแหน่งเดิมเจ้าพนักงานป่าไม้อาวุโส สังกัด ส่วนส่งเสริมการปลูกป่า

 สำนักจัดการทรัพยากรป่าไม้ที่ 1 (เชียงใหม่)

**ระเบียบวาระที่ 2 เรื่องรับรองรายงานการประชุม ฯ ครั้งที่ 10/2567 เมื่อวันที่ 29 ตุลาคม พ.ศ. 2567**

ฝ่ายเลขา ฯ ได้นำขึ้นเผยแพร่ในเว็บไซต์ www.lamphun.go.th เรียบร้อยแล้ว
 ตั้งแต่วันที่ 26 พฤศจิกายน 2567 จึงขอให้ที่ประชุมพิจารณาตรวจสอบ และรับรองรายงานการประชุม

**มติที่ประชุม**  รับรองรายงานการประชุม ครั้งที่ 10/2567 เมื่อวันที่ 29 ตุลาคม พ.ศ. 2567

**ระเบียบวาระที่ ๓ 3.1 เรื่องเพื่อทราบที่สำคัญ**

**3.1.1 รายงานสภาพอากาศประจำเดือน ธันวาคม 2567**

**สถานีอุตุนิยมวิทยาลำพูน**  ลักษณะอากาศทั่วไปในวันนี้มวลอากาศเย็นกำลังปานกลางถึงค่อนข้างแรงระลอกใหม่จากประเทศจีนได้แผ่ลงมาปกคลุมภาคตะวันออกเฉียงเหนือและ ทะเลจีนใต้และคาดว่าจะแผ่ลงมาปกคลุมภาคเหนือภาคกลางกรุงเทพ และปริมณฑลและภาคตะวันออกในระดับถัดไปลักษณะเช่นนี้จะทำให้ประเทศไทยตอนบนมีอากาศเย็นและมีลมแรงภาคเหนืออุณหภูมิจะลดลง 1-3 องศาเซลเซียส

 สภาพอากาศจังหวัดลำพูนในวันนี้มีเมฆมากและมีอากาศเย็นอุณหภูมิ จะลดลงเล็กน้อยโดยมีฝนบางแห่ง ยอดดอยอากาศหนาว ความชื้นสัมพัทธ์ 92% ลมตะวันออกเฉียงเหนือความเร็ว 10 -15 กิโลเมตรต่อชั่วโมง

 สภาพอากาศในอีก 7 วันข้างหน้าตั้งแต่วันที่ 26-27 อากาศเย็น กับมีหมอกในตอนเช้ามีฝนเล็กน้อยบางแห่ง ยอดดอยอากาศเย็นถึงหนาวอุณหภูมิอยู่ในช่วง 19-25 องศาเซลเซียส สูงสุดอยู่ที่ 31-36 องศาเซลเซียส ยอดดอย อยู่ที่ 8-16 องศาเซลเซียส ลมตะวันออกเฉียงเหนือความเร็ว 5- 15 กิโลเมตร ต่อชั่วโมงวันที่ 28 พฤศจิกายน - วันที่ 2 ธันวาคม ที่จะถึงนี้มีอากาศเย็น กับมีหมอกในตอนเช้าอุณหภูมิจะลดลง 2-4 องศาเซลเซียส บริเวณยอดดอยจะมีอากาศหนาวถึงหนาวจัดอุณหภูมิอยู่ในเกณฑ์ 6- 14 องศาเซลเซียส

 สภาพอากาศในอีก 10 วันข้างหน้า มวลอากาศเย็นที่ปกคลุมประเทศไทยยังมีกำลังอ่อนลงทำให้ลมมรสุมตะวันตกเฉียงใต้ยังคงพัดปกคลุมประเทศไทย และอ่าวไทยและมีกำลังอ่อนช่วงวันที่ 27-30 พฤศจิกายน มวลอากาศเย็นกำลังค่อนข้างแรงจะแผ่เสริมลงมาปกคลุมระลอกใหม่ทำให้ลมหนาวพัดแรงขึ้นอากาศ ก็จะเริ่มเย็นลงอุณหภูมิทางภาคเหนือจะลดลงภาคอีสานตอนบนส่วนภาคอื่นๆ จะลดลงตามลำดับวันที่ 1-5 มวลอากาศเย็นกำลังอ่อนจะมีอากาศเย็นลงส่วนภาคใต้จะมีฝนตกชุก

 พยากรณ์อากาศเดือนธันวาคม ภาคเหนือมีอากาศเย็นโดยทั่วไปและมีอากาศหนาวจัดในบางช่วงทางตอนบนของภาคกับมีหมอกหนายอดดอยมีอากาศหนาวถึงหนาวจัดและมีน้ำค้างแข็งเกิดขึ้น อุณหภูมิในพื้นราบมีอุณหภูมิอยู่ในเกณฑ์ 17-19 องศาเซลเซียส อุณหภูมิสูงสุดอยู่ที่ 30- 32 องศาเซลเซียส ความชื้นสัมพัทธ์อยู่ที่ 65-70 %

 สถานการณ์ enzo ปัจจุบันอยู่ในสภาวะปกติไปจนถึงลานีญาในเดือนตุลาคมถึงเดือนกุมภาพันธ์ 68 สถานการณ์ดังกล่าวคาดว่าจะทำให้เดือนตุลาคมจนถึงเดือนมีนาคมอยู่ในเกณฑ์ของสภาวะลานีญา

**มติที่ประชุม รับทราบ**

**3.1.2. สถานการณ์น้ำในพื้นที่จังหวัดลำพูน**

**โครงการชลประทานลำพูน** เขื่อนแม่งัดสมบูรณ์ชลมีความจุ 265 ล้านลูกบาศก์เมตรปัจจุบันมีน้ำ 278.995 ล้านลูกบาศก์เมตรคิดเป็น 105.28% ปริมาณน้ำปริมาณน้ำในเขื่อนแม่กวงอุดมธารามีความจุ 263 ล้านลูกบาศก์เมตรความจุปัจจุบันอยู่ที่ 217.484 ล้านลูกบาศก์เมตรคิดเป็นเปอร์เซ็นต์ 82.69%

 อ่างเก็บน้ำขนาดกลางที่อยู่ในความรับผิดชอบของโครงการชลประทานลำพูนมีทั้งหมด 4 แห่ง ได้แก่

1. อ่างเก็บน้ำแม่ธิ อำเภอบ้านธิ จังหวัดลำพูน ความจุของอ่างเก็บน้ำอยู่ที่ 5.5 ล้านลูกบาศก์เมตร ปริมาณน้ำปัจจุบัน 100%

 2. อาบน้ำแม่ตีบ ตำบลมะเขือแจ้ อำเภอเมือง จังหวัดลำพูน ความจุอยู่ที่ 10 ล้านลูกบาศก์เมตร ปริมาณน้ำปัจจุบัน 100.23%

 3. อ่างเก็บน้ำแม่สาร ตำบลศรีบัวบาน อำเภอเมือง จังหวัดลำพูนความจุอยู่ที่ 16 ล้านลูกบาศก์เมตร ปริมาณน้ำปัจจุบัน 9 ล้านกว่าลูกบาศก์เมตรคิดเป็น 64.25%

 4. อ่างเก็บน้ำแม่เมย ตำบลทาขุมเงิน อำเภอแม่ทา จังหวัดลำพูน ความจุ 3.6 ล้านลูกบาศก์เมตร ปริมาณน้ำปัจจุบันอยู่ที่ 3.537 ล้านลูกบาศก์เมตร คิดเป็นเปอร์เซ็นต์ 100 %

 อ่างเก็บน้ำขนาดเล็ก จำนวน 38 แห่ง ความจุรวม 20.427 ล้านลูกบาศก์เมตรปริมาณน้ำรวม 16.56 ล้านลูกบาศก์เมตร คิดเป็น 81.07 %

 รวมอ่างเก็บน้ำขนาดกลางและอ่างเก็บน้ำขนาดเล็ก ความจุรวม 55.527 ล้านลูกบาศก์เมตร ปริมาณน้ำรวม 46.025 ล้านลูกบาศก์เมตร คิดเป็น 82.89 %

**มติที่ประชุม รับทราบ**

**3.1.3 ผลการใช้จ่ายเงินงบประมาณรายจ่ายภาครัฐจังหวัดลำพูน ประจำปีงบประมาณ พ.ศ. 2567 และหนังสือเวียนที่เกี่ยวข้อง**

**คลังจังหวัด** ผลการใช้จ่ายและเบิกจ่ายงบประมาณรายจ่ายภาครัฐจังหวัดลำพูน ข้อมูลตัดยอด ณ วันที่ 22 พฤศจิกายน 2567 มีการกันเงินไว้เบิกเหลื่อมปี มีการกันเงินไว้ 789.72 ล้านบาท มีการเบิกจ่ายไปแล้ว 26.34% มีหน่วยงานที่การเงินไว้ทั้งสิ้น 26 หน่วยงานสามารถใช้จ่ายได้จนถึงวันที่ 31 มีนาคมถ้าใช้จ่ายไม่หมดสามารถขยายไปจนถึงวันที่ 30 กันยายน ขอให้ส่วนราชการที่ได้มีการการเงินไว้เบิกเหลื่อมปี ให้มีการบริหารสัญญาให้เป็นไปตามงวดงานที่กำหนด

 ผลการเบิกจ่ายในภาพรวมของจังหวัดลำพูน ประจำงบปีประมาณ พ.ศ. 2568 รายจ่ายประจำได้รับงบจัดสรรทั้งสิ้น 1,488 ล้านบาท มีการเบิกจ่ายไปแล้วร้อยละ 56.5 เป้าหมายในไตรมาส 1 มติครม.กำหนดไว้ที่ร้อยละ 35 ตอนนี้เกินกว่าเป้าหมายร้อยละ 21.5 เป็นลำดับที่ 22 ของประเทศ การใช้จ่ายรายจ่ายประจำใช้จ่ายไปร้อยละ 56.83 เมื่อเทียบกับมติครม.ที่กำหนดไว้ใน ไตรมาส 1 ร้อยละ 36 ใช้จ่ายได้เกินกว่าเป้าหมายกำหนดร้อยละ 20.83 เป็นลำดับที่ 22 ของประเทศ รายจ่ายลงทุนได้รับการจัดสรรทั้งสิ้น 1,188 ล้านบาท มีการเบิกจ่ายไปแล้ว ร้อยละ 20.27 เป้าหมายในไตรมาส 1 กำหนดไว้ที่ร้อยละ 17 เกินกว่าเป้าหมาย 3.27 เป็นลำดับที่ 8 ของประเทศ การใช้จ่ายงบลงทุนใช้จ่ายไปแล้วร้อยละ 26.23 ยังคงต่ำกว่าเป้าหมายที่กำหนดไว้ร้อยละ 39 อยู่ร้อยละ 12.77 จากการติดตามเร่งรัดเมื่อสัปดาห์ที่ผ่านมามีส่วนราชการ หลายหน่วยงานที่กำลังอยู่ในกระบวนการจัดซื้อจัดจ้างจะรายงานผลในครั้งต่อไป

 งบภาพรวมได้รับการจัดสรรรวมทั้งสิ้น 2,676 ล้านบาท มีการเบิกจ่าย ไปแล้วร้อยละ 40.41 เมื่อเทียบกับเป้าหมายไตรมาส 1 ที่กำหนดไว้ร้อยละ 27 ตอนนี้เกินกว่าเป้าหมายไปร้อยละ 13.41 อยู่ในลำดับที่ 9 การใช้จ่าย ใช้จ่ายไปแล้วร้อยละ 43.24 เป้าหมายไตรมาส 1 กำหนดไว้ที่ร้อยละ 37 สูงกว่าเป้าหมายร้อยละ 6.24 เป็นลำดับที่ 13 ของประเทศ ส่วนราชการที่ได้รับงบประจำสูงสุด จะมีกรณีที่เป็นงบตั้งแต่ 5 ล้านบาทขึ้นไปแต่ไม่เกิน 10 ล้านบาทจะมีอยู่ 8 หน่วยงาน การเบิกจ่ายงบรายจ่ายลงทุนได้รับการจัดสรร 43 หน่วยงาน ณ ตอนนี้เบิกจ่าย 100% จำนวน 5 หน่วยงาน

 งบยุทธศาสตร์จังหวัดรายจ่ายประจำได้รับการจัดสรร 33 ล้านบาท ตอนนี้การเบิกจ่ายยังไม่เป็นไปตามเป้าหมาย ใช้จ่ายยังไม่เป็นไปตามเป้าหมายรายจ่ายลงทุนได้รับการจัดสรร 143 ล้านบาท ณ ตอนนี้ยังไม่มีการเบิกจ่าย งบภาพรวมได้รับการจัดสรร 176 ล้านยังไม่เป็นไปตามเป้าหมายทั้งการเบิกจ่ายและการใช้จ่าย ฝากหน่วยงานที่ได้รับงบยุทธศาสตร์จังหวัดลำพูนช่วยเร่งดำเนินการในส่วนของงบดำเนินงานและการก่อหนี้ในเรื่องของรายจ่ายลงทุนเพื่อให้เป็นไปตามเป้าหมายในไตรมาส 1

 หนังสือเวียนของกรมบัญชีกลางในส่วนของการขอรับเงินเดือน 2 รอบ การเบิกจ่ายเงินเดือนข้าราชการคือการจ่ายเงินเดือน 1 รอบตามปกติซึ่งจะมีการจ่ายเงินเดือนในก่อน 3 วันทำการ และการเลือกรับเงินเดือน 2 รอบซึ่งจะมีการจ่ายในทุกวันที่ 16 ของเดือนกรณีตรงกับวันหยุดราชการจะเลื่อนมาจ่ายก่อนวันหยุดและรอบ 2 จะได้รับพร้อมกับข้าราชการที่รับเงินเดือน 1 รอบ เป็นการเลือกรับโดยสมัครใจจะเลือกรับแบบไหนก็ได้แบบ 1 ครั้งหรือ 2 ครั้งใน 1 ปี จะเปิดโอกาสให้เปลี่ยนแปลงความประสงค์ในการเลือกรับเงินเดือนโดยจะมีการเปลี่ยนแปลงได้ในช่วงวันที่ 1-15 ธันวาคม โดยสามารถยื่นความประสงค์ผ่านหน่วยงานต้นสังกัดโดยยื่นแบบความประสงค์ ของการเปลี่ยนแปลงเงินเดือนของข้าราชการแบบ 2 ขรก.สำหรับลูกจ้างประจำใช้แบบ 2 รจ.ยื่นต่อเจ้าหน้าที่ ของส่วนราชการเพื่อบันทึกการเปลี่ยนแปลงในระบบ e-peror ใน 1 ปีเปลี่ยนแปลงได้ 1 ครั้งในช่วงวันที่ 1-15 ของทุกปีเท่านั้น

**มติที่ประชุม รับทราบ**

3.1.4 ประกาศรับสมัคร “อาสาสมัครอัยการช่วยได้”

**อัยการ คช.** สืบเนื่องจากทางสำนักงานอัยการสูงสุดมีโครงการที่จะรับสมัคร อาสาสมัครอัยการช่วยได้โดยให้สำนักงานอัยการคุ้มครองสิทธิทั่วประเทศทำการ ประชาสัมพันธ์และเชิญชวนให้พี่น้องประชาชนทุกตำบลเข้าร่วมเป็นตัวแทนในการ ประสานกับประชาชนที่จะเอาปัญหาข้อเดือดร้อนข้อร้องเรียนข้อกฎหมายหรือทุก เรื่องผ่านมายังสำนักงานอัยการคุ้มครองสิทธิ์ทุกจังหวัดโดยตั้งเป้าไว้ให้มีตัวแทน อย่างน้อยตำบลละ 2 คนทางสำนักงานอัยการคุ้มครองสิทธิ์ได้มีการประชาสัมพันธ์ เชิญชวนประชาชนเข้าร่วมเป็นตัวแทน ในการเข้ารับสมัครอาสาสมัครอัยการ ช่วยได้โดยมีคุณสมบัติ ดังนี้

 - มีสัญชาติไทย

 - มีอายุ 20 ปี ขึ้นไปในวันรับสมัคร

 - มีภูมิลําเนาอยู่ภายในพื้นที่ตําบลที่ประกาศสมัครไม่น้อยกว่า 5 ปี มีความสมัครใจ และมีจิตอาสา เพื่อเข้าร่วมดําเนินกิจกรรมงานคุ้มครองสิทธิ และช่วยเหลือทาง กฎหมายแก่ประชาชน

 - ไม่เป็นผู้มีชื่อเสียงในทางทุจริต หรือเสื่อมเสียในทางศีลธรรม และมีพฤติกรรม

 เป็นภัยต่อสังคม

 - เป็นบุคคลที่มีความเสียสละและอุทิศตนในการทํางานเพื่อส่วนรวม

 **วัน เวลา และสถานที่รับสมัคร**

 สมัครด้วยตนเองได้ ณ องค์กรปกครองส่วนท้องถิ่นในเขตพื้นที่ตําบล ตามภูมิลําเนาภายในพื้นที่ตําบล หรือสํานักงานอัยการคุ้มครองสิทธิและช่วยเหลือ ทางกฎหมายและการบังคับคดีจังหวัดลําพูน ตั้งแต่วันที่ 4 พฤศจิกายน 2567 ถึงวันที่ 11 ธันวาคม 2567 โทร 053-560752

 **บทบาทและหน้าที่**

 - ประสานความช่วยเหลือในเบื้องต้นในการดูแลตนเอง บุคคลใกล้ชิดและเพื่อน ร่วมชุมชนได้อย่างทั่วถึง และทันท่วงที

 - แนะนําการจัดเตรียมเอกสารหรือพยานหลักฐานต่อพนักงานอัยการในการติดต่อ

 เพื่อใช้สิทธิทางกฎหมาย

 - สร้างและพัฒนาเครือข่ายความร่วมมือในการเรียนรู้การให้บริการ ในการคุ้มครอง สิทธิและช่วยเหลือทางกฎหมายแก่ประชาชนเป็นไปอย่างมีประสิทธิภาพ

 - ส่งผ่านความช่วยเหลืองานในหน้าที่ของสํานักงานอัยการคุ้มครองสิทธิ และช่วยเหลือทางกฎหมายและการบังคับคดีจังหวัดลําพูน

 (นำเสนอโดยวีดิทัศน์)

**มติที่ประชุม รับทราบ**

 3.1.5 กิจกรรมปฏิบัติธรรมเนื่องในวันคล้ายวันพระบรมราชสมภพ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2567

**วัฒนธรรมจังหวัด**  กิจกรรมปฏิบัติธรรมเนื่องในวันคล้ายวันพระบรมราชสมภพ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 4 ธันวาคม 2567 ณ วัดป่ารัชดาราม (ธ) ตำบลนครเจดีย์อำเภอป่าซาง จังหวัดลำพูน ทั้งนี้ได้แจ้งเวียนประชาสัมพันธ์โดยจะมีพิธีเปิด เวลา 09.00 น. ขอเรียนเชิญหัวหน้าส่วนหัวหน้าส่วนทุกส่วน โดยขอความร่วมมือส่งบุคลากรเข้าร่วมปฏิบัติธรรมตั้งแต่เวลา 08.30 น. ถึง 16.30 น. ชุดขาวปฏิบัติธรรมหน่วยงานละ 1 ท่านตามความสมัครใจ

 กิจกรรมเฉลิมพระเกียรติเนื่องในโอกาสวันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยกำหนดจัดในวันเสาร์ที่ 7 ธันวาคมมี 2 กิจกรรม คือ กิจกรรมที่ 1 พิธีเจริญพระพุทธมนต์ทำบุญตักบาตรเวลา 06.30 น. ณ วัดป่า พุทธพจน์หริภุญไชย (ธ) ตำบลต้นธง อำเภอเมืองลำพูน การแต่งกาย ชุดเครื่องแบบปกติขาว

 กิจกรรมที่ 2 พิธีลงนามถวายพระพรชัยมงคลเริ่มเวลา 08.00 น.

3.1.6 แผนปฏิบัติการด้านการส่งเสริมคุณธรรมจังหวัดลำพูน ประจำปีงบประมาณ พ.ศ. 2568

**วัฒนธรรมจังหวัด ภาพรวมความสำเร็จ แผนแม่บทส่งเสริมคุณธรรมแห่งชาติ ฉบับที่ ๑**

 **(พ.ศ. ๒๕๕๙ - ๒๕๖๕)**

 ทุกภาคส่วนร่วมส่งเสริมและพัฒนาชุมชน องค์กร อำเภอ จังหวัดคุณธรรม

 รณรงค์ให้ชุมชน/องค์กรในสังกัดปฏิบัติตามหลักธรรมทางศาสนา หลักปรัชญา ของเศรษฐกิจพอเพียง และวิถีวัฒนธรรมไทยที่ดีงาม โดยมีชุมชน องค์กร อำเภอ จังหวัดในทุกพื้นที่ของประเทศที่เข้าร่วมการประเมิน ๙ ขั้นตอน ๓ ระดับ จำนวน ๓๙,๑๐๒ แห่ง เพิ่มขึ้นจากปี พ.ศ. ๒๕๖๒ จำนวน ๔,๙๑๐ แห่ง

 มีหน่วยงานร่วมจัด กิจกรรมเทิดทูนสถาบันชาติ ศาสนา และพระมหากษัตริย์

 จำนวน ๑๕๔,๔๕๑ แห่ง โดยมีผู้เข้าร่วมประมาณ ๒๑ ล้านคน

 มีผู้ได้รับการอบรมพัฒนาคุณธรรมประมาณ ๒๖ ล้านคน มีโครงการ/กิจกรรมส่งเสริมคุณธรรมจำนวน ๑๘,๓๙๙ โครงการ มีหน่วยงานร่วมจัดอบรมและพัฒนาคุณธรรมจำนวน ๑๒๙,๖๓๒ แห่ง แผนแม่บทส่งเสริมคุณธรรมแห่งชำติ ฉบับที่ ๑ (พ.ศ.๒๕๕๙ - ๒๕๖๕)

 **เป้าหมาย**

 ๑. ประชาชนมีพฤติกรรมที่ถูกต้องดีงามด้วยหลักธรรมทางศาสนา มีความมั่งคั่งยั่งยืนด้วยหลักปรัชญาของเศรษฐกิจพอเพียงและวิถีวัฒนธรรมอันดีงาม

 ๒. สังคมเป็นสังคมคุณธรรมที่ยึดมั่นในสถาบันชาติศาสนา และพระมหากษัตริย์ มีความเอื้ออาทรและแบ่งปันซึ่งประกอบด้วยคนมีคุณธรรม องค์กรคุณธรรม

 หน่วยงานคุณธรรม และชุมชนคุณธรรม

 ๓. ประเทศชาติมีความสุข สมานฉันท์ มั่นคงด้วย มิติทางศาสนาอย่างยั่งยืน เป็นแบบอย่างในการส่งเสริมคุณธรรมในประชาคมอาเซียนและประชาคมโลก

 **แผนปฏิบัติการด้านการส่งเสริมคุณธรรมแห่งชาติ ระยะที่ ๒**

 **(พ.ศ. ๒๕๖๖ - ๒๕๗๐)**

 **เป้าหมาย**

 คนไทยมีพฤติกรรมที่สะท้อนการมีคุณธรรมเพิ่มขึ้นมุ่งสู่สังคมคุณธรรมที่คนไทย อยู่ร่วมกันด้วยความสมานฉันท์ภายใต้หลักธรรมทางศาสนา ปรัชญาของเศรษฐกิจพอเพียงวิถีวัฒนธรรมไทยที่ดีงาม และ ประเทศไทยปลอดการทุจริตและประพฤติ มิชอบ

 **แผนแม่บทส่งเสริมคุณธรรมแห่งชาติ ฉบับที่ ๑**

 คุณธรรมหลัก (พ.ศ.๒๕๕๙ - ๒๕๒๕) “พอเพียง วินัย สุจริต จิตอาสา”

 ยุทธศาสตร์ที่ ๑ วางระบบรากฐานการเสริมสร้างคุณธรรมในสังคมไทย

 ยุทธศาสตร์ที่ ๒ สร้างความเข้มแข็งในระบบการบริหารจัดการ ด้านการส่งเสริมคุณธรรมให้เป็นเอกภาพ

 ยุทธศาสตร์ที่ ๓ สร้างเครือข่ายความร่วมมือในการส่งเสริมคุณธรรม

 ยุทธศาสตร์ที่ ๔ ส่งเสริมให้ประเทศไทยเป็นแบบอย่าง ด้านคุณธรรมในประชาคมอาเซียนและประชาคมโลก

 **แผนปฏิบัติการด้านการส่งเสริมคุณธรรมแห่งชาติ ระยะที่ ๒**

 คุณธรรมหลัก (พ.ศ. ๒๕๖๖ - ๒๕๗๐) “พอเพียง วินัย สุจริต จิตอาสา กตัญญู”

 **แผนย่อยที่ ๑** การส่งเสริมสภาพแวดล้อมที่เอื้อต่อการส่งเสริม คุณธรรม/ การทําความดีที่เหมาะสมกับบริบทของสังคมไทย

 **แผนย่อยที่ 2**

 การพัฒนาระบบและการเสริมสร้างขีด ความสามรถของกลไกเพื่อการขับเคลื่อนและส่งเสริมคุณธรรม

 **แผนย่อยที่ ๓** การส่งเสริมการเรียนรู้และการเรียนรู้และพัฒนา ศักยภาพคนและองค์กรเครือข่ายเพื่อขับเคลื่อนการส่งเสริมคุณธรรม

 **การขับเคลื่อนและการรายงานผล**

 1. จัดทําแผนปฏิบัติการส่งเสริมคุณธรรมประจําปีงบประมาณ ในภาพรวม ของจังหวัด โดยมีโครงการ/กิจกรรมของหน่วยงานในสังกัดที่สอดคล้องเชื่อมโยงกับเป้าหมาย ตัวชี้วัด และแนวทางการพัฒนาของแผนย่อยในประเด็นที่เกี่ยวข้อง แผนย่อยที่ ๑ - ๒

 2. รวบรวมและจัดส่งแผนปฏิบัติการส่งเสริมคุณธรรมประจําปีงบประมาณให้กับกรมการศาสนาภายในเดือนพฤศจิกายน ๒๕๖7

 3. ดําเนินโครงการ/กิจกรรมตามแผนปฏิบัติการส่งเสริมคุณธรรมประจําปีงบประมาณให้เป็นไปตามเป้าหมายและตัวชี้วัดของแต่ละโครงการ/กิจกรรม รวมทั้งกิจกรรมตามกรอบระยะเวลาของ เกณฑ์การประเมินชุมชน องค์กร อําเภอ และจังหวัดคุณธรรมของคณะกรรมการส่งเสริมคุณธรรมแห่งชาติ

 4. หน่วยงานรับผิดชอบหลักตามที่กําหนดไว้แผนย่อยที่ ๑-๓ มีส่วนร่วมดําเนินการส่งเสริมและสนับสนุน ตามบทบาทของแต่ละหน่วยงานเพื่อผลักดันให้แผนย่อยที่ ๑ – ๓ บรรลุผลตามเป้าหมาย

 5. จัดทําข้อมูลรายงานผลการดําเนินงานตามแผนปฏิบัติการส่งเสริมคุณธรรมประจําปีงบประมาณ ในภาพรวม ของจังหวัด ที่สอดคล้องกับเป้าหมายและตัวชี้วัดของแผนปฏิบัติการด้านการส่งเสริมคุณธรรมแห่งชาติ ระยะที่ ๒ (พ.ศ. ๒๕๖๖ – ๒๕๗๐) ในรูปแบบเอกสารทุกสิ้นปีงบประมาณ รายงานต่อกรมการศาสนา ในฐานะสํานักงานเลขานุการของคณะกรรมการส่งเสริมคุณธรรมแห่งชาติ ภายในวันที่ ๒๑ ตุลาคม ๒๕๖8

 3.1.7 ประชาสัมพันธ์นโยบายการบริโภคอาหารแบบนับคาร์โบไฮเดรต (นับคาร์บ) ของกระทรวงสาธารณสุข

**(ผู้แทน) สาธารณสุขจังหวัด** **จังหวัดลำพูนพานับคาร์บ โปรตีนอย่าให้ขาด คาร์บอย่าให้เกิน เพิ่มเติมด้วยไขมันดี**

 โรคไม่ติดต่อเรื้อรัง non-communicable disease : NCDs เกิดจากนิสัยหรือพฤติกรรมการดําเนินชีวิต อย่างไม่ระมัดระวัง นานวันเข้าสะสมไปเรื่อยๆ ก็จะส่งผลต่อการเกิดโรคไม่ติดต่อเรื้อรัง แบบไม่รู้ตัวได้ หากไม่ได้รับการดูแลรักษา อย่างถูกต้องและทันเวลา ซึ่งส่งผลกระทบ อย่างมาก ต่อการดําเนินชีวิตของผู้ป่วย และคนรอบข้าง พฤติกรรมเสียงโรค NCDs ได้แก่ การรับประทานอาหารไม่ถูกต้อง เช่น อาหารรสจัด หวานจัด เค็มจัด มันจัด นอนดึกและเครียด สูบบุหรี่ ไม่ออกกําลังกาย

 **รู้จักโรค NCDs**

 - หลอดเลือดสมอง - หลอดเลือดหัวใจ

 - เบาหวาน - ถุงลมโป่งพอง

 - โรคอ้วนลงพุง - มะเร็ง

 - ความดันโลหิตสูง - โรคไต

 ความรุนแรงของโรค NCDs เป็นปัญหาใหญ่ ที่กําลังทวีความรุนแรงเพิ่มขึ้นเรื่อยทุกปีๆ คนไทยป่วยด้วยโรค NCDs 14 ล้านคน เสียชีวิตมากกว่า 4 แสนคน/ปี หรือ 75% ของสาเหตุการเสียชีวิตในแต่ละปีของคนไทยทั้งหมด

 คิดเป็นการเสียชีวิตเฉลี่ยชั่วโมงละ 87 คน ซึ่งส่วนใหญ่เสียชีวิตก่อนอายุ 60 ปี

 **รู้จัก นับคาร์บ** โลคาร์บ ไม่ใช่โลว์แคลอรี่

 คาร์บ คือ อาหารคาร์บ หรือ "Carb" ย่อมาจาก Carbohydrate (คาร์โบไฮเดรต) กลุ่มข้าว แป้ง เป็นแหล่งให้พลังงานหลัก ของร่างกาย คนปกติควรได้รับสารอาหาร กลุ่มนี้ร้อยละ 50-60 ของพลังงาน

 โลว์คาร์บ คือ ลดแป้ง พร่องนํ้าตาล NCDs ดีได้" กินอาหารจําพวกแป้งและน้ำตาลประมาณ 5-20% ของการใช้พลังงานทั้งหมดต่อวัน

 **รู้จัก นับคาร์บ เทคนิคง่าย ๆ ช่วยจัดการมืออาหาร**

 การนับคาร์บ : คือการวางแผนการกิน คาร์โบไฮเดรตในมื้ออาหาร เพื่อควบคุม ระดับน้ำตาลในเลือด และดูแลน้ำหนักตัว ให้อยู่ในเกณฑ์ปกติ เหมาะสมกับผู้เป็น โรคเบาหวาน ผู้มีความเสี่ยงโรคเบาหวาน มีภาวะน้ำหนักเกินและอ้อน ผู้ดูแลสุขภาพ ที่ต้องรักษาน้ำหนักตัวอยู่ในเกณฑ์ปกติ

 **โปรตีนอย่าให้ขาด** รับประทาน 1-2 กรัม ต่อ 1 กิโลกรัม ของนํ้าหนักตัว เน้นโปรตีนจากสัตว์ตามธรรมชาติ

 **คาร์บ อย่าให้เกิน** กินตามปริมาณที่คำนวณไว้หรือน้อยกว่า ยกเว้นผักส่วนใบ และก้าน ไม่จํากัดปริมาณ

 **เพิ่มเติมด้วยไขมันดี** ควรเลือกกินอาหารที่เป็นไขมันดี เช่น อโวกาโด ปลาทะเล น้ำลึก ถั่วเปลือกแข็ง เป็นต้น

 **อาหารที่นับ 1 คาร์บ** ยกตัวอย่างในชีวิตประจำวัน

 **กลุ่มผัก**

 - ถั่วฝักยาว 3 ทัพพี - แครอท 3 ทัพพี - ดอกกะหล่า 3 ทัพพี

 - ผักคะน้า 3 ทัพพี - ดอกแค 3 ทัพพี

 **กลุ่มผลไม้**

 - ส้มเขียวหวาน 2 ผล - กล้วยน้ำว้า 1 ผล

 - ส้มโอ 2 กลีบ - มะม่วงสุข 1/2 ผล

 - ลำไย 6 ผล

 **นม**

 - นม 1 แก้ว (240 มล.) - โยเกิร์ต 0% 1 ถ้วย

 **ขนมหวาน**

 - ทองม้วน 4 ชิ้น - ลูกชุบ 4 ชิ้น

 - เค้กชิฟฟอน 1 ชิ้น

 **กลุ่มข้าว-แป้ง**

 - ข้าวขาว 1 ทัพพี - ข้าวเหนียว 1/2 ทัพพี

 - ขนมจีน 1 จับ - ขนมปัง 1 แผ่น

 - มันต้ม 1 ทัพพี

 วันนี้สำนักงานสาธารณสุขจังหวัดลำพูน และ อสม. ได้ร่วมจัดนิทรรศการความรู้การนับคาร์บและแจกเอกสารจังหวัดลำพูนพานับคาร์บด้านหน้าห้องประชุมด้วย

 3.1.8 กิจกรรมเนื่องในวันคล้ายวันพระบรมราชสมภพ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ 5 ธันวาคม 2567

**หน.สนจ.ลพ.** การจัดกิจกรรมในวันที่ 5 ธันวาคม มีการจัดพิธี 2 พิธีคือ พิธีทำบุญ ตักบาตรถวายเป็นพระราชกุศลและพิธีวางพานพุ่มดอกไม้

 - พิธีทำบุญตักบาตรจัดที่วัดพระธาตุหริภุญชัย วรมหาวิหาร ในเวลา 06.30 น. ตักบาตรพระสงฆ์จำนวน 89 รูปในเวลา 07.00 น. ประธานในพิธีมาถึง

 - พิธีวางพานพุ่มถวายราชสักการะที่หอประชุมจังหวัดลำพูน เริ่มเวลา 08.00 น.และเริ่มวางในเวลา 08.15 น. ประธานเดินทางมาถึงเวลา 09.30 น.ประกอบพิธีตามลำดับ การแต่งกายข้าราชการพนักงานรัฐวิสาหกิจแต่งเครื่องแบบปกติขาว ไม่สวมหมวก ข้าราชการทหารตำรวจเครื่องแบบปกติขาวไม่สวมหมวกพร้อมกระบี่ถุงมือ เหล่ากาชาดชุดไทยอมรินทร์โทนสีเหลือง องค์กรเอกชน นักเรียนนักศึกษาชุดเครื่องแบบของหน่วยงาน จิตอาสาพระราชทานชุดจิตอาสาพระราชทานประชาชนแต่งชุดผ้าไทยสุภาพโทนสีเหลือง รายละเอียดจังหวัดจะแจ้งเวียน ในโอกาสต่อไป

 **3.2 เรื่องเพื่อทราบทั่วไป (นำเสนอโดยเอกสาร)**

3.2.1 ติดตามผลการดำเนินงานป้องกันและลดอุบัติเหตุทางถนน ประจำเดือน พฤศจิกายน 2567

 **(สำนักงานป้องกันและบรรเทาสาธารณภัยจังหวัดลำพูน)**

 **3.2.2 การให้ความช่วยเหลือผู้ประสบอุทกภัยในพื้นที่จังหวัดลำพูน**

 **(สำนักงานป้องกันและบรรเทาสาธารณภัยจังหวัดลำพูน)**

 **3.2.3 การเตรียมการป้องกันและแก้ไขปัญหาภัยจากอากาศหนาว**

 **ปี พ.ศ. 2567 – 2568**

 **(สำนักงานป้องกันและบรรเทาสาธารณภัยจังหวัดลำพูน)**

3.2.4 สรุปภาวะการค้าจังหวัดลำพูนประจำเดือนตุลาคม 2567

 **(สำนักงานพาณิชย์จังหวัดลำพูน)**

3.2.5 รายงานผลการดำเนินงานของศูนย์ดำรงธรรมจังหวัดลำพูน
 **(ศูนย์ดำรงธรรมจังหวัดลำพูน)**

3.2.6 รายงานสถานการณ์ด้านแรงงานจังหวัดลำพูนประจำเดือนตุลาคม 2567

 **(สำนักงานแรงงานจังหวัดลำพูน)**

3.2.7 จุลสารประจำเดือนพฤศจิกายน 2567

 **(สำนักงานคลังจังหวัดลำพูน)**

3.2.8 วารสารข่าวกิจกรรมสำนักงานพัฒนาสังคมและความมั่นคงของมนุษย์ จังหวัดลำพูนประจำเดือนพฤศจิกายน 2567

 **(สำนักงานพัฒนาสังคมและความมั่นคงของมนุษย์จังหวัดลำพูน)**

3.2.**9 สถิติการให้บริการประชาชน ของศูนย์เร่งรัด จัดการสวัสดิภาพประชาชน จังหวัดลำพูน (ศรส.ลำพูน) เดือนตุลาคม 2567**

 **(สำนักงานพัฒนาสังคมและความมั่นคงของมนุษย์จังหวัดลำพูน**

 3.2.**10** สถานการณ์ด้านแรงงาน กรณี สถานประกอบกิจการขอใช้มาตรา 75 และ การเลิกจ้างจังหวัดลำพูน
 **(สำนักงานสวัสดิการและคุ้มครองแรงงานจังหวัดลำพูน)**

 3.2.11 การช่วยเหลือลูกจ้างกรณียื่นคำร้องตาม พ.ร.บ.คุ้มครองแรงงาน ฯ ประจำปีงบประมาณ พ.ศ.2568 **(สำนักงานสวัสดิการและคุ้มครองแรงงานจังหวัดลำพูน)**

3.2.12 วารสารจัดหางานลำพูน ประจำเดือนพฤศจิกายน 2567

 **(สำนักงานจัดหางานจังหวัดลำพูน)**

3.2.13 ข้อมูลการให้บริการจัดหางานในประเทศ การจัดหางานต่างประเทศและ การส่งเสริมการมีงานทำให้กลุ่มคนพิเศษ

 **(สำนักงานจัดหางานจังหวัดลำพูน)**

 3.2.14 โครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบ การศึกษาภาคบังคับ ในปีงบประมาณ พ.ศ.2567

  **(สำนักงานพัฒนาฝีมือแรงงานลำพูน)**

 3.2.15 สารสถิติ ประจำเดือน ตุลาคม 2567 และข่าวประชาสัมพันธ์ การเก็บรวบรวมข้อมูลประจำเดือน พฤศจิกายน 2567

 **(สำนักงานสถิติจังหวัดลำพูน)**

3.2.16 องค์ความรู้ ประเพณีเดือน 3 (ล้านนา)

 **(สำนักงานวัฒนธรรมจังหวัดลำพูน)**

 3.2.17 รายงานผลการดำเนินงานสำนักงานวัฒนธรรมจังหวัดลำพูน ประจำปี งบประมาณ พ.ศ. 2567

 **(สำนักงานวัฒนธรรมจังหวัดลำพูน)**

 3.2.18 การจัดกิจกรรมเฉลิมพระเกียรติเนื่องในโอกาสวันคล้ายวันประสูติสมเด็จ พระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา

 **(สำนักงานวัฒนธรรมจังหวัดลำพูน)**

 3.2.19 คลิปวีดิโอเผยแพร่พระราชประวัติพระราชกรณียกิจ สมเด็จ
 พระนางเจ้ารำไพพรรณี พระบรมราชินี ในรัชกาลที่ 7 เนื่องในโอกาสวันคล้าย
 วันพระราชสมภพครบรอบ 120 ปี 20 ธันวาคม 2567

 **(สำนักงานวัฒนธรรมจังหวัดลำพูน)**

 3.2.20 โครงการแข่งขันทักษะวิชาการและกีฬาสัมพันธ์ศูนย์ศึกษา พระพุทธศาสนาวันอาทิตย์สัมพันธ์จังหวัดลำพูน ครั้งที่ 36 ประจำปีงบประมาณ พ.ศ.๒๕๖8 ณ โรงเรียนแม่ทาวิทยาคม อำเภอแม่ทา จังหวัดลำพูน วันอาทิตย์ที่
 22 เดือนธันวาคม พ.ศ.๒๕๖7

 **(สำนักงานวัฒนธรรมจังหวัดลำพูน)**

 3.2.21 สรุปงานสำนักงานวัฒนธรรมจังหวัดลำพูน ประจำเดือนพฤศจิกายน 2567

 **(สำนักงานวัฒนธรรมจังหวัดลำพูน)**

**ระเบียบวาระที่ 4** **สรุปภารกิจสำคัญของจังหวัดลำพูน**

 4.1 เรื่อง ภารกิจสำคัญของผู้บริหารจังหวัดลำพูนในรอบเดือนพฤศจิกายน 2567

 **(วีดิทัศน์ไม่เกิน 5 นาที) (สำนักงานประชาสัมพันธ์จังหวัดลำพูน)**

4.2 เรื่อง ผลการดำเนินงานของเหล่ากาชาดจังหวัดลำพูนประจำเดือนพฤศจิกายน 2567 **(วีดิทัศน์ไม่เกิน 5 นาที) (สำนักงานเหล่ากาชาดจังหวัดลำพูน)**

**มติที่ประชุม** รับทราบ

**ระเบียบวาระที่ 5 เรื่องสืบเนื่อง (นำเสนอวาจา/Power Point ไม่เกิน 5 นาที)**

**5.1 เรื่อง รายงานผลการดำเนินงานด้านการบริหารจัดการขยะมูลฝอย ประจำเดือนพฤศจิกายน 2567**

**ท้องถิ่นจังหวัด** ผลการดำเนินงานด้านการบริหารจัดการขยะมูลฝอยส่วนราชการ โดยให้ปฏิบัติตามแผนเดิมในการดำเนินงานตามแผนปฏิบัติการกำจัดขยะมูลฝอย (นำเสนอจากภาพถ่ายที่ได้มีการรณรงค์การคัดแยกขยะ)

 **การตรวจศูนย์คัดแยกขยะศูนย์ราชการจังหวัดลำพูน**

 1. ตรวจสอบถุงขยะในศูนย์คัดแยกขยะ โดยภาพรวมพบว่าส่วนราชการส่วนใหญ่แยกขยะได้ดีมาก สังเกตได้จากถุงดำทุกถุงมีน้ำหนักเบาและไม่มีกลิ่นเหม็น

 2. ตรวจพบถุงดำหมายเลข 18/1 ซึ่งไม่ได้มีการแยกขยะก่อนทิ้งมีการนำเอาขยะที่เป็นเศษอาหารทิ้งรวมลงไปในถุงด้วย

 3. ตรวจพบถุงดำหมายเลข 18/1 ไม่ได้มีการแยกขยะก่อนทิ้ง มีการนำเอาขยะที่เป็นเศษอาหารทิ้งรวมลงไปในถุงด้วย ข้อเท็จจริง เศษอาหารต้องนำไปเททิ้งลงในบ่อขยะเปียกเทน้ำหมักชีวภาพ พด.2 พร้อมทั้งพลิกกลับขยะในวงบ่อขยะเปียกที่มีปริมาณมาก

 **กิจกรรมวันรักต้นไม้ ประจำปีของชาติ พ.ศ.2567** วันที่ 30 ต.ค. 2567

 ท้องถิ่นจังหวัดลำพูน จัดกิจกรรม “วันรักต้นไม้แห่งชาติ ประจำปี พ.ศ. 2567 ” เพื่อน้อมรำลึกถึงพระมหากรุณาธิคุณของสมเด็จพระศรีนครินทรา บรมราชชนนี โดยร่วมกันปลูกต้นไม้ อาทิ ต้นราชพฤกษ์ ต้นทองอุไร ต้นขี้เหล็ก และต้นอินทนิลบก อย่างละ 5 ต้น รวมทั้งหมด 20 ต้น และร่วมกันพรวนดิน ใส่ปุ๋ย กำจัดวัชพืช โรค แมลง ตัดแต่งกิ่งไม้และรดน้ำต้นไม้ บริเวณศูนย์คัดแยกขยะ

 ศาลากลางจังหวัดลำพูน เพื่อให้เกิดความสวยงามมีสภาพแวดล้อม ร่มรื่น ประทับใจสำหรับผู้มาทิ้งขยะในทุกๆวัน

 (นำเสนอความคืบหน้าโดยภาพถ่าย)

**มติที่ประชุม** รับทราบ

 **5.2 เรื่องการแก้ไขปัญหาการฆ่าตัวตายจังหวัดลำพูนในปี 2568**

**(ผู้แทน) สาธารณสุขจังหวัด**  สถานการณ์จำนวนผู้ฆ่าตัวตายสำเร็จ (คน) ของจังหวัดลำพูน ปีงบประมาณ พ.ศ. 2568 จำนวน 5 ราย คิดเป็นอัตรา 1.25 ต่อแสนประชากร

 เป้าหมายอัตราการฆ่าตัวตายสำเร็จไม่เกิน 8.0 คนต่อแสนประชากร

 ปัจจัยกระตุ้น คือการประสบปัญหาชีวิต โดยมีปัจจัยเสี่ยงจากการมีโรคจิตเวท ร่วมด้วย มีการใช้ยาบ้าในการกระตุ้นให้เกิดความคิดอยากฆ่าตัวตาย ส่วนใหญ่ มีอาชีพรับจ้างวิธีการฆ่าตัวตายโดยการผูกคอซึ่งอยู่ในวัยทำงาน อายุ 20-50 ปี

 **อัตราการฆ่าตัวตายสำเร็จแยกเป็นรายปี**

 ปี 2565 จำนวน 75 ราย ปี 2566 จำนวน 88 ราย ปี 2567 จำนวน 60 ราย

 **อัตราการฆ่าตัวตายสำเร็จของจังหวัดลำพูน แยกรายอำเภอ**

|  |  |  |  |  |
| --- | --- | --- | --- | --- |
| อันดับ | อำเภอ | ประชากร (คน) | จำนวน(คน) | อัตราต่อแสนประชากร |
| 1 | แม่ทา | 37,803 | 2 | 5.29 |
| 2 | เมืองลำพูน | 147,643 | 2 | 1.35 |
| 3 | ป่าซาง | 52,700 | 1 | 1.90 |
| 4 | ลี้ | 68,795 | 0 | 0.00 |
| 5 | บ้านโฮ่ง | 38,475 | 0 | 0.00 |
| 6 | เวียงหนองล่อง | 16,604 | 0 | 0.00 |
| 7 | บ้านธิ | 17,399 | 0 | 0.00 |
| 8 | ทุ่งหัวช้าง | 20,138 | 0 | 0.00 |
|  | **รวม** | **399,557** | **5** | **1.25** |

**มติที่ประชุม** รับทราบ

**ระเบียบวาระที่ 6 เรื่องเพื่อพิจารณา (นำเสนอวาจา/Power Point ไม่เกิน**5**นาที)**

 **การดำเนินการของแต่ละกลุ่มคลัสเตอร์ในปี 2566**

 **- คณะอนุกรรมการกลุ่มภารกิจด้านความมั่นคงและสิ่งแวดล้อม**

**(ผู้แทน) ตำรวจภูธรจังหวัด** **ภัยคุกคามอาชญากรรมทางไซเบอร**

 **18 กลโกงมิจฉาชีพ ใช้หลอกลวงเหยื่อบนโลกออนไลน์**

 1) หลอกขายสินค้าออนไลน์ แต่ไม่ได้รับสินค้า / หรือได้รับสินค้าแต่ไม่ตรงตามโฆษณา

 2) หลอกให้ทำงานเสริมออนไลน์ โดยชักชวนทำงานออนไลน์ที่ไม่มีอยู่จริง อ้าง PLATFORM ที่น่าเชื่อถือ เช่น TikTok Youtube Lazada เป็นต้น โดยหลอกลวงให้ กด LIKE กด SHARE เพื่อเพิ่มยอดวิว แกล้งรับออเดอร์ ทำสต็อก สินค้า แต่สุดท้าย หลอกเอาเงินที่อ้างว่าเป็นเงินค้ำประกันจากท่าน (เหยื่อ)

 3) เงินกู้ออนไลน์ (เงินกู้ทิพย์) ไม่ได้เงินจริง หลอกเอาข้อมูล เงินค้ำประกัน ค่าธรรมเนียม เลขที่บัญชีธนาคาร จากเหยื่อ (ดอกเบี้ยโหด) โฆษณาชวนเชื่อ กู้โดย ไม่ต้องมีหลักค้ำประกัน หลอกเอาข้อมูลส่วนบุคคลในโทรศัพท์ ของท่าน (เหยื่อ) เพื่อโทรตามทวงหนี้ คนใกล้ชิด เรียกดอกเบี้ยโหดและให้ใช้ชดใช้หนี ไม่มีหมด

 4) ข่มขู่ให้เกิดความหวาดกลัว (Call Center) โทรศัพท์มุ่งเป้าหาเหยื่อ โดยแจ้งว่า ท่านเกี่ยวข้องกับการส่งพัสดุ ผิดกฎหมาย การกระทำผิดกฎหมาย หรือโดนอายัด บัญชีธนาคาร แล้วอ้างเป็น ตำรวจ หรือเจ้าหน้าที่รัฐ ข่มขู่ เรื่องกฎหมายฟอกเงิน ให้ท่าน (เหยื่อ) โอนเงินโดยพลการ

 5) หลอกลวงให้ลงทุนในรูปแบบต่าง ๆ โดยอ้างเป็นผู้เชี่ยวชาญด้านการเงิน ชักชวนให้ลงทุนในธุรกิจที่ไม่มีจริง ให้ผลตอบแทนสูง สร้างภาพความน่าเชื่อถือ เช่น ลงทุนในธุรกิจน้ำมัน พลังงาน ทองคำ เงินดิจิทัล ตลาดหุ้น Forex ตลาดหลักทรัพย์ต่างชาติ เกมออนไลน์ เป็นต้น

 6) หลอกให้รักแล้วลงทุน โดยปลอมแปลง PROFILE เป็นบุคคลหน้าตาดี เข้ามาตีสนิท จาก APP หาคู่ /หรือ บัญชีออนไลน์ สอนให้ลงทุน แล้วหลอกให้ลงทุนใน APP หรือโปรแกรมลงทุนปลอม เช่น เทรดหุ้นปลอม เงิน ดิจิทัลปลอม สกุลเงินปลอม ทองคำทิพย์ เป็นต้น

 7) หลอกให้รักแล้วโอนเงิน / หรือยืมเงิน โดยปลอม PROFILE เป็นบุคคลหน้าตาดี ทำความรู้จักผ่านบัญชี ออนไลน์ ตีสนิทหลอกให้รัก ทำทีจะส่งทรัพย์สินมาให้จาก ต่างประเทศ แต่สุดท้าย ลวงเอาเงินค่าธรรรมเนียม ต่าง ๆ หรือ หลอกให้โอนเงิน โดยอ้างว่าจะคืนให้หลายเท่าตัว

 8) ปลอม /หรือ HACK บัญชี LINE / Facebook แล้วมาหลอกยืมเงิน เพื่อให้ส่ง ข้อความขอยืมเงินจากเพื่อน เจ้าของบัญชีตัวจริงที่หลงเชื่อ

 9) แชร์ลูกโซ่ โดยหลอกให้ร่วมลงทุนในธุรกิจที่ไม่มีอยู่จริง เน้นให้เสาะหาเครือข่าย สร้างรายได้จากการเพิ่ม สมาชิก

 10) การพนันออนไลน์ โดยโฆษณาชวนเชื่อ หว่านล้อมด้วยวิธีการต่าง ๆ ให้ค่าน้ำ (ค่าเสียเวลา) คืนให้แก่ผู้เล่น และแจกสูตรการันตีผลตอบแทนที่ไม่มีจริง

 11) หลอกให้ LOAD โปรแกรมควบคุมคอมพิวเตอร์ทางไกล (เพื่อขโมยข้อมูล) โดยอ้างเป็นเจ้าหน้าที่รัฐ หลอก ให้โหลดโปรแกรมควบคุมทางไกล เพื่อถอนเงิน จากบัญชีของท่าน (เหยื่อ)

 12) ส่ง QR Code หลอกให้โอนเงิน โดยคนร้ายอ้างว่า จะคืนค่าสินค้า โดยหลอก ให้เหยื่อสแกน QR Code ซึ่ง เป็นการโอนเงินให้แก่คนร้าย บางกรณี จะเป็นการให้ กรอกข้อมูลบัญชีธนาคารของท่าน และรหัสผ่านเพื่อขโมย เงินของท่าน (เหยื่อ)

 13) ฉ้อโกงรูปแบบอื่น โดยหลอกลวงด้วยเรื่องราวต่าง ๆ ให้ท่านโอนเงินให้คนร้าย เช่น ผู้โชคดี ได้รับรางวัล ได้ ซื้อสินค้าราคาพิเศษ ได้โรงแรมที่พักฟรี ได้สิทธิ์พิเศษ ต่าง ๆ เป็นต้น แต่ต้องชำระค่าธรรมเนียมก่อนล่วงหน้าให้ คนร้าย ซึ่งแอบอ้างเป็น หน่วยงาน เช่น ธนาคาร การไปรษณีย์ กรม ศุลกากร เป็นต้น โดยส่ง LINK ปลอม เพื่อหลอกเอาข้อมูลส่วนบุคคล ขโมยเลขที่บัญชีธนาคารรหัส Password เป็นต้น

 14) โฆษณาเชิญชวนไปทำงานต่างประเทศ โดยหลอกให้หลบหนีออกนอกประเทศ บังคับกักขังให้ ทำงานผิด กฎหมาย ใช้แรงงานเยี่ยงทาส

 15) หลอกลวงให้ถ่ายภาพโป๊เปลือย ลามก อนาจาร เพื่อใช้ข่มขู่เรียกเงินจากท่าน (เหยื่อ)

 16) ยินยอมให้ผู้อื่นใช้บัญชีธนาคาร (บัญชีม้า) และร่วมกันกระทำผิดฐานฉ้อโกง ประชาชน ฟอกเงิน

 17) ข่าวปลอม (Fake News) ซึ่งแชร์ข่าวจากแหล่งข่าวที่ไม่น่าเชื่อถือ เช่น ข้อความลูกโซ่ที่ส่งต่อ กันทางไลน์ เป็นต้น

 18) เรียกค่าไถ่ทางคอมพิวเตอร์ (Ransomware) Lock รหัส Files Folders ในคอมพิวเตอร์เพื่อใช้เรียกเงิน จากท่าน (เหยื่อ)

 **สถิติรับแจ้งความร้องทุกข์**

 1. สถิติการรับแจ้งความคดีอาชญากรรมทางเทคโนโลยี (PCT DATA CENTER) ของ ภ.จว.ลำพูน ตั้งแต่ 1 มี.ค. 65 – 25 พ.ย. 67

 เรื่องทั้งหมด จำนวน 4,777 เรื่อง

 เรื่องระหว่างดำเนินการ จำนวน 3,713 เรื่อง

 เรื่องเสร็จสิ้น จำนวน 1,064 เรื่อง

 **คดีน่าสนใจ และเป็นที่ติดตาม**

 1. คดี บริษัท ดิไอคอนกรุ๊ป (THE ICON GROUP) ตั้งแต่ 18 ตุลาคม 67 ถึง 26 พฤศจิกายน 67 (สิ้นสุด 3 ธันวาคม 2567)

 ยอดรายงานรวมจำนวน 51 ราย รวมมูลค่ำความเสียหาย 14,511,769 บาท

 2. คดีแม่ตั๊ก -เบียร์ จำนวน 1 ราย - มูลค่าความเสียหาย 1,992 บาท

 3. คดีห้างเพชรทองธาดาโกลด์ (ใบหนาด) ไม่มีการรับแจ้งความร้องทุกข์ฯ

 4. คดีกล่าวหา บริษัท สยามแอฟโร (ประเทศไทย) จำกัด ไม่มีการรับแจ้งความร้องทุกข์ฯ**มติที่ประชุม** รับทราบ

 **- คณะอนุกรรมการกลุ่มภารกิจด้าน**เศรษฐกิจ

**ท่องเที่ยวและกีฬาจังหวัด** **สถานการณ์ด้านการท่องเที่ยวและผลการปฏิบัติงานด้านการท่องเที่ยวและกีฬาประจำปีงบประมาณ พ.ศ. 2567**

 **ประมาณการผลกระทบเศรษฐกิจด้านการท่องเที่ยวเทศกาลโคมแสนดวง เมืองลำพูน ในห้วงเทศกาลงานโคมจังหวัดลำพูน ประจำปี พ.ศ.2567**

จํานวนการเข้าพักโรมแรม 3 แห่ง ได้แก่ 1 อีซี่โฮเทล 1, อีซี่โอเทล 2 , แกรนปา แอนด์ รีสอร์ท ลำพูน และ เดอะแกรนด์ จามจุรี รีสอร์ท จํานวนวันเข้าพักเฉลี่ย 1 คืน จํานวนห้องพัก รวม 302 ห้อง รวมรายได้ จํานวน 9,778,010 บาท

 ร้านอาหาร/คาเฟ่ จํานวน 28 ร้าน (เขตเมือง) รวมรายได้ 16,956,170 บาท

 ร้านค้า ของฝาก จํานวน 80 ร้าน รวมรายได้ 29,423,350 บาท

 **จํานวนโคม**

 1.วัดพระธาตุหริภุญชัย วรมหาวิหาร จํานวน 80,000 ลูก จํานวนรายได้ 7,920,000 บาท

 2.เทศบาลเมืองลําพูน จํานวน 50,000 ลูก จํานวนรายได้ 3,450,000 บาท

 3.วัดมหาวัน จํานวน 1,000 ลูก จํานวนรายได้ 100,000 บาท

 รวมรายได้จากราคาขาย จํานวน 11,470,000บาท

 **ประมาณการรายได้รวม 67,627,530 บาท**

 **กิจกรรมโครงการด้านการท่องเที่ยวและกีฬา จังหวัดลําพูน ปี 2567**

 - โครงการส่งเสริมการท่องเที่ยวเชิงสร้างสรรค์จังหวัดลําพูน “โคมเล่าเรื่อง เมืองลําพูน” ประจําปีงบประมาณ พ.ศ. 2567 ดําเนินการจัดการแถลงข่าว วันจันทร์ที่ 4 พฤศจิกายน 2567 ณ พิพิธภัณฑ์ชุมชนเมือง อําเภอเมืองลําพูน

 ดําเนินการจัดพิธีเปิดงาน วันศุกร์ที่ 8 พฤศจิกายน 2567 ณ ข่วงเจดีย์ชัยชนะ ลานจอดรถ หลังห้างแจ่มฟ้าถนนอินทยงยศ อําเภอเมืองลําพูน

 - กิจกรรมข่วง “แอ่วกาดแลง แยงกาดมืดเมืองหละปูน” วันที่ 8 - 10 พฤศจิกายน 2567 และวันที่ 15 - 17 พฤศจิกายน 2567 ณ ข่วงเจดีย์ชัยชนะ ลานจอดรถ หลังห้างแจ่มฟ้า ถนนอินทยงยศ อําเภอเมืองลําพูน

 **กิจกรรมโครงการด้านการท่องเที่ยวและกีฬา จังหวัดลําพูน ปี 2567 ไตรมาสที่ 4 ตุลาคม - ธันวาคม 2567**

 - โครงการส่งเสริมการท่องเที่ยวเชิงสุขภาพวิถีล้านนา (LANNA HEALTH AND WELLNESS TOURISM) กิจกรรมกีฬาเพื่อการท่องเที่ยวเชิงสร้างสรรค์วิถีล้านนา (เทรล ไตรกีฬา จักรยาน)

 - กิจกรรมจักรยานเพื่อการท่องเที่ยว เชื่อมโยงจังหวัดลําพูน จังหวัดเชียงใหม่ และจังหวัดแม่ฮ่องสอน ระยะทางรวม 156 กิโลเมตร ( LANNA CYCLING ) กําหนดการ : 26 - 27 ตุลาคม 2567

 - กิจกรรมการแข่งขันไตรกีฬา เชื่อมโยงจังหวัดลําพูนกับจังหวัดเชียงใหม่ ( LANNA TRIATHLON ) กําหนดการ : 2 - 3 พฤศจิกายน 2567

 - กิจกรรมการแข่งขันวิ่งตามภูมิประเทศ (เทรล) เชื่อมโยงจังหวัดลําพูนกับจังหวัดลําปาง (LANNA TRAIL) กําหนดการ : 9 - 10 พฤศจิกายน 2567

 -กิจกรรมจักรยานเพื่อการท่องเที่ยว เชื่อมโยงจังหวัดลําพูน จังหวัดเชียงใหม่ และจังหวัดแม่ฮ่องสอน ระยะทางรวม 156 กิโลเมตร ( LANNA CYCLING ) กําหนดการ : 26 - 27 ตุลาคม 2567

 - กิจกรรมการแข่งขันไตรกีฬา เชื่อมโยง จังหวัดลําพูนกับจังหวัดเชียงใหม่ ( LANNA TRIATHLON ) กําหนดการ : 2 - 3 พฤศจิกายน 2567

 - กิจกรรมการแข่งขันวิ่งตามภูมิประเทศ (เทรล) เชื่อมโยงจังหวัดลําพูนกับจังหวัดลําปาง กำหนดการ : 9 - 10 พฤศจิกายน 2567

 **กิจกรรมโครงการด้านการท่องเที่ยวและกีฬา จังหวัดลําพูน ปี 2567**

MOONLIGHT SKY LANTERNS โดยสมาคมการบินภาคเหนือ ร่วมกับบริษัท อินสดา โกลบอล จํากัด และบริษัท ทริปทิช จํากัด ชุมชนบ้านแพะ ต้นยางงาม อําเภอบ้านธิ วันที่ 15 พฤศจิกายน 2567 ณ อุโบสถโบราณ วัดต้นมื่น บ้านแพะต้นยางงาม อําเภอบ้านธิ โดยมีนักท่องเที่ยวชาวไทยและต่างชาติเข้าร่วมกว่า 1,000 คน

 - โครงการพัฒนากิจกรรมการท่องเที่ยวและกีฬาเชิงสร้างสรรค์ (LAMPHUN SPORT TOURISM WELLNESS THAILAND)

 - กิจกรรมการจัดการแข่งขันวิ่งตามภูมิประเทศจังหวัดลําพูน (LAMPHUN TRAIL RUNNING) กําหนดจัด สนามที่ 1 เหมืองลี้ อําเภอลี้ วันที่ 24 พฤศจิกายน 2567 สนามที่ 2 อ่างเก็บน้ำแม่เมย อําเภอแม่ทา วันที่ 15 ธันวาคม 2567

 สนามที่ 3 ดอยงุ้ม อําเภอบ้านธิ วันที่ 19 มกราคม 2568

 - เติมเต็มทุกความสุขที่สะพานขาวทาชมพู แลนด์มาร์คจังหวัดลําพูน “เหนือสุขแคมป์” กับทริปแคมป์คาร์ คาราวาน (CAMPING CAMP CAR) กลุ่มจังหวัดภาคเหนือตอนบน 1 โดยสํานักงานการท่องเที่ยวและกีฬาจังหวัดแม่ฮ่องสอน

 กําหนดจัดวันที่ 7 - 8 ธันวาคม 2567 ณ สะพานขาวทาชมภู อ.แม่ทา จ.ลําพูน

 Night run for wellness tourism กลุ่มจังหวัดภาคเหนือตอนบน 1 โดยสํานักงานการท่องเที่ยวและกีฬาจังหวัดลําปาง กําหนดจัดวันที่ 5 - 6 ธันวาคม 2567

 Start/Finish ณ วัดดอยติ ต.ป่าสัก อ.เมืองลําพูน จ.ลําพูน

 (นำเสนอโดยวีดิทัศน์)

**มติที่ประชุม** รับทราบ

 **- คณะอนุกรรมการกลุ่มภารกิจด้านสังคม**

**พัฒนาสังคมฯ**  **กิจกรรมรณรงค์ยุติความรุนแรงต่อ เด็ก สตรี และบุคคลในครอบครัว ประจำปี 2567 ภายใต้แนวคิด “สร้างสุขปลอดภัย ไร้ความรุนแรง”** ACT Now to end violence against Women and Girls

 (นำเสนอโดยวีดิทัศน์)

**มติที่ประชุม** รับทราบ

**ระเบียบวาระที่ 7 เรื่องอื่น ๆ** 7.1เรื่อง กำหนดการประชุมคณะกรมการจังหวัดลำพูน นายอำเภอ และหัวหน้าส่วนราชการที่เกี่ยวข้อง **ครั้งที่ 12/2567 ในวันพุธที่** **25** ธันวาคม **2567
เวลา 09.00 – 12.00 น**. **สถานที่ : ห้องประชุมจามเทวี ชั้น 4 ศาลากลางจังหวัดลำพูน** (การแต่งกายผู้เข้าร่วมประชุม : เครื่องแบบปฏิบัติราชการ)

**ผอ.ทสจ.ลพ.** 7.2 กรณีการขออนุญาตใช้พื้นที่ป่าเนื่องจากกระทรวงทรัพยากรธรรมชาติและสิ่งแวดล้อมได้ปรับปรุงระเบียบคณะกรรมการพิจารณาการใช้ประโยชน์ในเขตป่าสงวนแห่งชาติเป็นฉบับล่าสุดเพื่อให้สอดคล้องกับคำขอและปริมาณคำขอและบริบทสภาพแวดล้อมเป็นการอำนวยความสะดวกให้ส่วนราชการที่ได้ยื่นคำขอไว้เนื่องจากแต่ละจังหวัดมีคำขอคงค้างจำนวนมากปัจจุบันอยู่ระหว่างการดำเนินงานของสำนักจัดการทรัพยากรป่าไม้ที่ 1 เชียงใหม่ จึงขอให้ส่วนราชการหรือหน่วยงานของรัฐที่ได้ยื่นคำขอตามมติคณะรัฐมนตรีเมื่อวันที่ 23 มิถุนายน 2566 และเมื่อวันที่ 11 พฤษภาคม 2564 จัดทำเอกสารหลักฐานประกอบคำขออนุญาตให้ครบถ้วนถูกต้องพร้อมนำส่งสำนักจัดการทรัพยากรป่าไม้ที่ 1 เชียงใหม่เพื่อดำเนินการให้เป็นไปตามระเบียบต่อไปเพื่อเป็นประโยชน์แก่หน่วยงานของรัฐที่ได้ยื่นคำขอไว้แล้วและทางกระทรวงได้ปรับปรุงระเบียบให้สอดคล้องและเพื่ออำนวยความสะดวกให้แก่หน่วยงานของรัฐมากยิ่งขึ้น

**ผอ.ศูนย์ป่าไม้ลำพูน** 7.3สืบเนื่องจากข้อมูลจากสำนักงานทรัพยากรธรรมชาติและสิ่งแวดล้อมจังหวัดลำพูน กรณีส่วนราชการหน่วยงานของรัฐเข้าทำประโยชน์ในพื้นที่ป่าไม้ก่อนได้รับอนุญาตตามมติครม. 23 มิถุนายน 2566 และ 11 พฤษภาคม 2564 มีการแก้ไขระเบียบคณะกรรมการใช้ประโยชน์ในพื้นที่ป่าสงวนเดิมใช้พื้นที่ป่าไม้ 2484 ยังใช้กฎกระทรวงการขออนุญาตเข้าทำประโยชน์ป่าปี 2558 และมีการแก้ไขระเบียบคณะกรรมการขอใช้พื้นที่ป่าสงวนแห่งชาติเดิมใช้ปี 2565 แก้ไขเป็นฉบับที่ 2 ปี 2567 คำขอของส่วนราชการที่ขอยื่นเข้าทำประโยชน์ในพื้นที่ป่าก่อนได้รับอนุญาตคำขอที่ยื่นไว้เอกสารในการขอทำประโยชน์ในเขตป่าของส่วนราชการเอกสารจะกลับมาอยู่ในอำนาจของสวนป่าไม้ลำพูนส่วนราชการใดที่ยื่นขอไว้สามารถไปติดต่อประสานงานได้ที่ศูนย์ป่าไม้ลำพูน

**มติที่ประชุม**

**ปิดประชุมเวลา** 12.00 น.

 ลงชื่อ ผู้จดรายงานการประชุม

 (นางสาววชิราภรณ์ ชูอนันตกุล)

 นักจัดการงานทั่วไปปฏิบัติการ

 ลงชื่อ ผู้ตรวจรายงานการประชุม

 (นายเจิดศักดิ์ เปลี่ยนแปลงศรี)

 ผู้อำนวยการกลุ่มงานอำนวยการ